1. számú melléklet a 456/2024. (XII.11.) határozathoz

**ÜZEMELTETÉSI MEGÁLLAPODÁS MÓDOSÍTÁSA**

(Módosító megállapodás II.)

amely létrejött egyrészről

Mór Városi Önkormányzat (székhely: 8060 Mór, Szent István tér 6. PIR. 727222, adószám: 15727220-2-07, képviseli: Fenyves Péter polgármester, a továbbiakban: Tulajdonos)

a MÓR-HOLDING Kft. (cégjegyzékszám: 07-09-026153, adószám: 25335299-2-07, székhely: 8060 Mór, Szent István tér 6., képviseli: Békési László, a továbbiakban: Üzemeltető) és

másrészről

Fejér Vármegyei Kormányhivatal (székhely: 8000 Székesfehérvár, Szent István tér 9., PIR szám: 789291, adószám: 15789295-2-07, képviseli: dr. Tanárki Gábor főispán, a továbbiakban: Használó)

(Tulajdonos és Használó a továbbiakban együttesen: felek, valamint felek és Üzemeltető együttesen: Felek) között alulírott napon és helyen az alábbi feltételekkel:

1. **Előzmények**
2. A Mór 1. helyrajzi szám, illetve Mór 3. helyrajzi szám alatt felvett, természetben Mór Szent István tér 1/A és 1/B. (korábban 1. és 2. szám) szám alatti ingatlan (a továbbiakban: Ingatlan) Felek közös használatába került. Jelen pontban meghatározott ingatlan üzemeltetésére felek a MÓRHŐ Kft.-vel 2013. április 11-én FEB/5202/2013. iktatószámon és 2013. október 31-én FEB/07/2/1/2013. iktatószámon megállapodást kötöttek, mely megállapodásokat 2017. február 27-én FE/07/431-4/2017. iktatószámon megszüntettek. Ezt követően Felek 2017. február 21-én megkötötték az FE/07/431-2/2017. iktatószámú üzemeltetési megállapodást (a továbbiakban: Üzemeltetési megállapodás), melyet 2019. május 19-én FE/07/610-3/2019. iktatószámon aláírt megállapodással módosítottak (a továbbiakban: Módosító megállapodás I), majd a ténylegesen használt ingatlanrészek módosulása miatt 2023. november 13. napján aláírt FE/07/700-5/2023. iktatószámú megállapodással kiegészítettek (a továbbiakban: Kiegészítő Megállapodás II.). Jelen pontban megjelölt üzemeltetési megállapodások a folyamatos használatot biztosították és biztosítják.
3. Felek egyező akarattal rögzítik, hogy a módosított Üzemeltetési Megállapodás 4.2. pontjában meghatározott, természetben Mór, Zrínyi utca 36. szám alatti, 607/1 helyrajzi számú ingatlanban lévő 43 m2 alapterületű helyiségcsoport használatáról Használó 2022. november 30. hatállyal lemondott, melynek következtében az a Tulajdonos használatába került 2022. december 1. napjával.
4. Felek kijelentik, hogy jelen Módosító megállapodás megkötését Üzemeltető azért kezdeményezte, mert a jelen Módosító megállapodás 1. pontjában meghatározott Ingatlan vonatkozásában 2023. november 16. napján az Üzemeltető részére a Tulajdonos által kizárólagosan használt ingatlanrész (Magyar Posta területe) vonatkozásában gázfogyasztást mérő almérő került felszerelésre.
5. **Módosítással érintett rendelkezések**
6. Az Üzemeltetési megállapodás Módosító megállapodás I.-gyel módosított 8.11 **Közüzemi díjak** elnevezésű pontjának negyedik (4.) albekezdése – jelen megállapodás 2. pontjára figyelemmel – hatályát veszti.
7. Az Üzemeltetési megállapodás korábban módosított 8.1.1. **Közüzemi díjak** elnevezésű pontjának „Villamos energia szolgáltatás, gázenergia szolgáltatás" elnevezésű alpontjának helyébe az alábbi rendelkezés lép.

„A 4.1. pontban megjelölt ingatlanok vonatkozásában:

**Villamos energia felhasználás elszámolása:**

Felek megállapítják, hogy az Ingatlan egy önálló villamos-energia főmérővel rendelkezik, az egyes elkülönült szervezetei/szervezeti egységei önálló villamos-energia almérővel rendelkeznek.

A villamos energia elszámolás tekintetében, Felek megállapodnak, hogy a szolgáltató által adott időszakra kiállított villamos energia számla végösszegéből kerül meghatározásra az 1 kWh egységnyi villamos energiafogyasztás összege, melyből a leolvasott fogyasztásnak megfelelően kerül kiszámlázásra a Használóra jutó villamos energia költség.

**Földgázenergia felhasználás megállapítása, elszámolása:**

A Földhivatali Osztály 5. által használt terület külön fűtésrendszerrel és gázkazánnal rendelkezik, a Használó a költségeket a szolgáltató felé önállóan rendezi.

Felek kijelentik, hogy az Üzemeltetési Megállapodás 4.1 pontjában meghatározott a Tulajdonos által ténylegesen használt épületrész (Magyar Posta) vonatkozásában a gáz főmérő után gáz almérő került felszerelésre. Ezek alapján Felek az alábbi gázköltség-elszámolásban állapodnak meg az Üzemeltetési Megállapodás 4.1 pontjában meghatározott ingatlanok vonatkozásában.

1. **Ténylegesen elfogyasztott gázmennyiség vonatkozásában (a számlán minden fogyasztás arányos tétel)**:

Használó az Üzemeltető részére az Üzemeltetési megállapodás 4.1. pontjában meghatározott ingatlan gáz főmérőjén mért gázfogyasztás alapján megállapított földgáz költség és ugyanezen ingatlanban a Tulajdonos által kizárólagosan használt ingatlanrész (Magyar Posta) gázfogyasztását mérő gáz-almérő alapján számított földgáz költség különbözetének 84,38 %-át fizeti meg az 1. számú melléklet alapján tekintettel arra, hogy a Tulajdonos kizárólagos használatában lévő emeleti 32. és 33. számú helyiségek (házasságkötő terem és előkészítő helyisége) az almérő által mért területen kívül helyezkednek el.

1. **Alapdíj vonatkozásában (a számlán minden időszakra szóló tétel):**

Az Üzemeltetési megállapodás 4.1. pontjában meghatározott ingatlan gáz-főmérő alapján kiszámlázott alapdíj vonatkozásában a Felek úgy állapodnak meg, hogy Használó az udvari épületek fűtését is figyelembe véve számított, teljes alapterület Használó által kizárólagosan használt területével arányos részét 56,4%-ot, azaz számlán szereplő alapdíj 56,4%-át fizeti meg.

1. **Díj megállapítása és továbbszámlázásának módja:**

Üzemeltető jelen alpontban meghatározott módon megállapítja a Használót terhelő gázszolgáltatási díjat. Üzemeltető az általa megállapított gázszolgáltatási díjról szóló számlával együtt a gáz fő- és almérők mérőállásáról készült fényképfelvételek és a gázszolgáltató által kiállított számlák másolatait is megküldi.

A 4.3. és a 4.4. pontban megjelölt ingatlanok tekintetében a szolgáltatásról a Használó külön szerződésben önállóan gondoskodik.”

1. **Záró rendelkezések**
2. Jelen módosító megállapodás hatálya valamennyi fél aláírása napján lép hatályba, amennyiben nem azonos napon írják alá, a későbbi aláírás napján, azzal, hogy rendelkezéseit 2023. november16. (gáz almérő felszerelés napjától) napjától kell alkalmazni.
3. Felek az Üzemeltetési Megállapodás és annak korábbi módosításának jelen módosító megállapodással nem érintett részeit hatályában fenntartja.
4. Jelen módosító megállapodást az Üzemeltetési megállapodással, annak módosításával és kiegészítő megállapodásaival együtt kell kezelni, értelmezi és tárolni.
5. Mivel jelen szerződés teljesítése keretében személyes adatok kezelése történik, Az Európai Parlament és a Tanács (EU) 2016/679. számú Rendeletének (a továbbiakban: GDPR) 2. cikk (1) bekezdésére figyelemmel a 2018. május 25. napjától alkalmazandó általános adatvédelmi rendelet előírásait Felek kötelesek betartani. Felek rögzítik, hogy az információs önrendelkezési jogról és az információszabadságról szóló 2011. évi CXII. törvény (Info tv.) rendelkezéseit is betartják.
6. Jelen szerződésmódosítás hat mindenben egyező példányban készült, melyet Felek átolvastak, és azt, mint akaratukkal mindenben egyezőt jóváhagyólag aláírták.

|  |  |  |
| --- | --- | --- |
| Székesfehérvár,. …………. | Mór, ………………. | Mór, ……………….. |
|  |  |  |
|  |  |  |
| …………………………….. | ……………………………… | …………………………….. |
| **Dr. Tanárki Gábor** | **Fenyves Péter** | **Békési László** |
| főispán  Használó | polgármester  Tulajdonos | ügyvezető  Üzemeltető |
|  |  |  |
| Pénzügyi ellenjegyző:  …………………………………  Jónásné Kozma Éva  gazdasági vezető  Használó | Pénzügyi ellenjegyző:  Mór, ………………  ………………………………  Hossó Anita  pénzügyi irodavezető  Tulajdonos |  |
|  |  |  |
| Jogi szempontból megfelelő: | Jogi ellenjegyző:  Mór, ……………… |  |
| ……………………………..  Dr. Simon Katalin  jogi osztályvezető  Használó | ……………………………  dr. Taba Nikoletta  jegyző  Tulajdonos |  |